



לכבוד: 
צמל די-כם מעבדות בע"מ

טופס הסכמה מדעת לביצוע NGS לבדיקת רוק (micro-RNA)/ ויתור על סודיות רפואית

רקע
מטרת הבדיקה היא לאבחן אנדומטריוזיס בנשים בגילאי 18-43 הסובלות מסימפטום אחד או יותר הקשור במחלה ולא עברו אבחון חד-משמעי בעזרת תשאול, בדיקת רופא ו/או דימות US/MRI.  
הבדיקה פותחה ע"י חברת Ziwig ("היצרן") ומופצת ומתבצעת בישראל ע"י חברת צמל די-כם מעבדות בע"מ ("החברה"). 	Comment by Meitar: החברה שנזכרת פה היא חברה אחרת ממה שנזכרה בתנאי השימוש ומדיניות הפרטיות (צמל ביו פארמה) - האם תקין או לשנות גם במסמכים האחרים לחברה שפה? 
לצורך הבדיקה תילקח בדיקת רוק מהמטופלת ותישלח באמצעות צוות למעבדה בחו"ל ("המעבדה") Eurofins Biomnis, Lyon, France, שם תעבור הדגימה ריצוף לכ – 109 רצפי micro-RNA. תוצאות האנליזה יעברו עיבוד למתן פרופיל המבחין בין מטופלת חיובית ושלילית לאנדומטריוזיס.  
מגבלות הבדיקה
אני מאשרת כי אני מבינה ש :
• הבדיקה המבוצעת נועדה לבדוק אך רק את המחלה שאני מבקש/ת לבדוק והמצוינות בטפסים אלו .
• לכל בדיקה ולכל פרשנות לבדיקה, יש אחוז דיוק אשר תלוי בשיטות הנהוגות בביצוע הבדיקה, באיכות הדגימה, ובידע הקיים בעת ביצוע הבדיקה.
• בשל המורכבות של הבדיקה, קיימת האפשרות לשיעור מזערי של תוצאות שגויות הן לחיוב והן לשלילה לפי הנתונים המדעיים שמפרסם היצרן  ZIWIG ("היצרן").
בנוסף, ידוע לי כי קיימים מצבים נדירים אשר בהם, כתוצאה מבעיות טכניות, בלתי אפשרי יהיה להגיע לתוצאות חד משמעיות של הבדיקה ו/או שיהיה צורך לחזור על ביצוע הבדיקה. כמו כן, ידוע לי, כי דגימות רוק אשר נשמרות לאורך זמן מאבדות מאיכותן וקיימת האפשרות שלא ניתן יהיה לעשות בהן שימוש חוזר. 
מסירת תוצאות הבדיקה
אני מאשרת כי תוצאת הבדיקה ידווחו אליי ו/או לרופא/ה המטפל/ת שליי (אשר את פרטיו/ה מסרתי בעת הזמנת הבדיקה) .
ידוע לי כי החברה אינה אחראית לפענוח תוצאות הבדיקה ואף אינה אחראית לתוצאות הבדיקה ו/או לאמינותן ואינה מספקת ואף אינה רשאית לספק שירותי ייעוץ רפואי, וככל שאבקש לקבל ייעוץ שכזה, הגורם המוסמך לעשות כן הינו/ה הרופא/ת המטפל/ת אשר הפנה אותי לביצוע הבדיקה.
סודיות רפואית
הובהר לי כי כלל הגורמים המטפלים מחויבים בשמירה על סודיות רפואית בכלל ועל סודיות הדגימה בפרט, וכי נאסר על פי חוק כל שימוש לרעה במידע זה, לרבות על ידי אפליה של חברות הביטוח ו/או על ידי מעסיקים. יחד עם זאת, הובהר לי כי במקרה ואסכים בכתב למסירת המידע בדבר תוצאות הבדיקה לאחרים, קיימת האפשרות כי המידע הגולמי והסופי יגיע לידי צדדים שלישיים ואני מוותר/ת על כל טענה בנדון.
הטיפול בדגימת הרוק לאחר ביצוע הבדיקה תתבצע בהתאם לכל הנהלים המקובלים ולתקני המעבדות הקליניות, ישמרו שאריות של דגימות מהן יוסרו הפרטים המזהים, באופן שלא ניתן יהיה לחזור ולזהות בדרך כלשהיא ממי נלקחה הדגימה (דגימות בלתי מזוהות). בנוסף ישמר מידע גולמי והתוצאה אשר עלתה מהבדיקה, גם כאן יוסרו הפרטים המזהים באופן שלא יהיה ניתן לחזור ולזהותך בדרך כלשהיא. שאריות הדגימה והמידע הבלתי מזוהים ניתנים יהיו לשימוש על ידי המעבדה המבצעת את הבדיקה או על ידי גורמים אחרים הפועלים מטעמה וזאת למטרות של בקרת איכות, פעולות מעבדה ופיתוח ושיפור המעבדה. כל שימוש מסוג זה יבוצע תוך ציות לחוקים הרלוונטיים.
ייתכן כי המעבדה מבצעת הבדיקה, לצורך מטרות מחקר, תשתמש בשאריות הדגימה שלך ובמידע הרפואי שלך, לרבות מידע גנטי, וזאת לאחר שהופרדו מהם פרטים מזהים, וזאת באופן שלא יאפשר לחזור ולזהותך בדרך כלשהי.. לא תקבלי כל הודעה אודות שימושים כלשהם ולא תקבלי כל שיפוי בגין שימושים אלה. כל שימוש מסוג זה יבוצע בהתאם לחוק הרלוונטי . בחתימתך על מסמך זה הנך נותנת את הסכמתך המפורשת בכתב לנושא זה ולכל האמור במסמך זה.

הצהרת הנבדקת / ויתור סודיות רפואית
הנני מצהירה כי קראתי את המידע שנמסר לי על ידי החברה בקשר לבדיקה ומגבלותיה וכמו כן כי הרופא שהפנה אותי לבדיקה מסר לי את הפרטים הרלוונטיים בקשר אליה וכי הבנתי את המידע שנמסר לי. הנני מצהירה כי קראתי בעיון את ההסבר, הבנתי את האמור בו, והנני נותנת הסכמתי, מרצוני החופשי לביצוע הבדיקה, ולכלל התנאים וההוראות המפורטים לעיל.
אני החתומה מטה אשר פרטי מופעים בסעיף "פרטי המטופל" נותנת בזה רשות לחברתכם ו/או לעובדיכם ו/או לכל מי שפועל מטעמכם או בשליחותכם, לעשות שימוש בפרטים אלו וכן למסור למעבדה וליצרן את כל הפרטים, ללא יוצא מן הכלל, בכל צורה שתתבקש, על מצב בריאותי ו/או כל מחלה שחליתי בה בעבר, או שאני חולה בה כעת, לרבות פרטים על אבחונים ובדיקות קודמות, כפי שמסרתי לכם. פרטים כאמור ישמשו לצורך ביצוע הבדיקה והעברת תוצאותיה. 
עוד ידוע לי כי המעבדה המבצעת את הבדיקה ו/או גורמים אחרים הפועלים מטעמה, עשויים לעשות שימוש בדגימות שאינן כוללות פרטים מזהים וכן במידע גולמי ובתוצאה אשר עלתה מהבדיקה – הכל באופן שאינו כולל מידע אישי וזאת למטרות של בקרת איכות, פעולות מעבדה ופיתוח ושיפור המוצר והבדיקה. 
הנני משחררת את החברה ו/או את עובדיה ו/או את כל מי שפועל מטעמה או בשליחותה מחובת שמירה על סודיות רפואית בכל הנוגע למצב בריאותי ו/או מחלותיי כנ"ל ומוותרת על סודיות זו כלפי המעבדה והיצרן, וזאת לצורך ביצוע הבדיקות האמורות, ולא תהיה לי כל טענה או תביעה מסוג כלשהו כלפי החברה ו/או מי מטעמה בקשר לנ"ל, לרבות טענות מכוח חוק הגנת הפרטיות ו/או חוק זכויות החולה לעניין סודיות רפואית ו/או כל דין אחר . 

